DCON ถึงกับเซ็ง! รายได้ Q3/59 หดตัว ฉุดกำไรเหลือ 31.96 ลบ.
DCON ถึงกับเซ็ง! รายได้ Q3/59 หดตัว ฉุดกำไรเหลือ 31.96 ลบ. ลดลง 37% จากปีก่อนกำไร 50.49 ลบ. ขณะที่ช่วง 9 เดือนแรกมีกำไร 123.15 ลบ. ลดลง 4% จากปีก่อนกำไร 128.09 ลบ.
10 พ.ย. 2559

บริษัท ดีคอนโปรดักส์ จำกัด (มหาชน) หรือ DCON รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 31.96 ล้านบาท หรือมีกำไรสุทธิ 0.01 บาทต่อหุ้น ลดลง 37% จากช่วงเดียวกันของปีก่อนที่มีกำไรสุทธิ 50.49 ล้านบาท หรือมีกำไรสุทธิ0.02 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากไตรมาส 3 ปี 2559 บริษัทมีรายได้รวมทั้งสิ้น 245.86 ล้านบาท ลดลงจากไตรมาส 3 ปี 2558 เป็นจำนวนเงิน 77.88 ล้านบาท ซึ่งรายได้ที่ลดลงนั้นเป็นการลดลงจากส่วนงานธุรกิจวัสดุก่อสร้าง 65.41 ล้านบาท และส่วนงานธุรกิจอสังหาริมทรัพย์ 12.48 ล้านบาท ทั้งนี้เนื่องจากภาวะธุรกิจก่อสร้างที่ซบเซาประกอบกับในปีนี้มีฤดูฝนที่ยาวและมีพายุหลายลูก ทำให้ปริมาณการขายลดลงประมาณร้อยละ 19 และราคาขายเฉลี่ยลดลงประมาณร้อยละ3
อย่างไรก็ตามผลการดำเนินงานช่วง 9 เดือนแรกมีกำไรสุทธิ 123.15 ล้านบาท หรือ 0.03 บาทต่อหุ้น ลดลง 4% จากช่วงเดียวกันของปีก่อนที่มีกำไรสุทธิ 128.09 ล้านบาท หรือ 0.06 บาทต่อหุ้น